Zásahy hliadok MsP v 10. týždni 

V týždni od 2. marca do 8. marca 2009 preverovali hliadky mestskej polície v hlavnom meste 2091 nových udalostí. Medzi nimi bolo aj 219 prípadov, ktoré po overení hliadkami priamo na mieste sa ukázali ako neopodstatnené. 

Opodstatnenými ale na druhej strane boli priestupky vodičov voči pravidlám bezpečnosti a plynulosti v cestnej premávke a týchto porušení zistili hliadky mestskej polície 1066. 
Na vyhradených parkovacích miestach bez vedomia majiteľov týchto boxov svoje vozidlá zaparkovalo 138 motoristov. 

V oblasti porušení pravidiel verejného poriadku zistili hliadky MsP 19 priestupkov, na telefonáty v ktorých občania poukazovali na prípady rušenia nočného pokoja zasahovali počas týždňa 16 krát. 
Začne zastúpenou kategóriou porušovaní všeobecne záväzných nariadení boli opäť priestupky súvisiace s čistotou a poriadkom – 106 zistení, ako aj priestupky, ktoré sa stali v zóne s dopravným obmedzením – 204 prípadov, ako aj konzumácie alkoholických nápojov na verejných priestranstvách – 104 zistení. Na trávnatých plochách svoje vozidlá zaparkovalo 77 vodičov. 
Majitelia psov pri ich venčení porušili všeobecne záväzné nariadenia týkajúce sa podmienok chovu domácich zvierat 31 krát, prípady obťažovania okoloidúcich žobrákmi sa vyskytli 11 krát. 
Na miestne úrady odstúpili jednotlivé OS MsP 7 prípadov nájdenia vozidiel vykazujúcich známky autovrakov. 

Blokovacie zariadenia sa na kolesách nesprávne parkujúcich vozidiel objavili v 737 prípadoch a v areáloch odťahovacích služieb skončilo po odtiahnutí 148 motorových vozidiel. Najviac priestupkov sa stalo na Viedenskej ceste a to 73.